CELEX: 62014TN0185
Language: da
Date: 2014-03-14 00:00:00
Title: Sag T-185/14: Sag anlagt den 14. marts 2014 — Freitas mod Parlamentet og Rådet

16.6.2014   
            
            
               DA
            
            
               Den Europæiske Unions Tidende
            
            
               C 184/34
            
         Sag anlagt den 14. marts 2014 — Freitas mod Parlamentet og Rådet
   (Sag T-185/14)
   2014/C 184/56
   Processprog: fransk
   
      Parter
   
   
      Sagsøger: José Freitas (Porto, Portugal) (ved advokat J.-P. Hordies)
   
      Sagsøgte: Rådet for Den Europæiske Union og Europa-Parlamentet
   
      Sagsøgerens/Sagsøgernes påstande
   
   
               —
            
            
               Stævningen antages til realitetsbehandling.
            
         
               —
            
            
               Artikel 1, stk. 2, litra b), i Europa-Parlamentets og Rådets direktiv 2013/55/EU af 20. november 2013 om ændring af direktiv 2005/36/EF om anerkendelse af erhvervsmæssige kvalifikationer og forordning (EU) nr. 1024/2012 om det administrative samarbejde ved hjælp af informationssystemet for det indre marked (»IMI-forordningen«), offentliggjort i Den Europæiske Unions Tidende den 28. februar 2013 (EUT L 354, s. 132), annulleres.
            
         
               —
            
            
               Rådet for Den Europæiske Union og Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om tilsidesættelse af artikel 49 TEUF, for så vidt som notarerhvervet er omfattet af anvendelsesområdet for artikel 49 TEUF vedrørende etableringsfriheden og ikke henhører under udøvelse af offentlig myndighed som omhandlet i artikel 51 TEUF. Notarerhvervet kan derfor ikke udelukkes fra anvendelsesområdet for direktiv 2005/36/EU (1).
            
         
               2.
            
            
               Andet anbringende om tilsidesættelse af proportionalitetsprincippet, idet officielt udpegede notarer generelt og ubetinget er udelukket fra anvendelsesområdet for direktiv 2005/36/EF.
            
         
      (1)  Europa-Parlamentets og Rådets direktiv 2005/36/EF af 7.7.2005 om anerkendelse af erhvervsmæssige kvalifikationer (EUT L 255, s. 22).